Entrevista con Ramón Nicolás no Faro da Cultura (Faro de Vigo): «O epistolario de Celso Emilio é un auténtico tesouro» | Celso Emilio Ferreiro\nEntrevista con Ramón Nicolás no Faro da Cultura (Faro de Vigo): «O epistolario de Celso Emilio é un auténtico tesouro»\nSep 14, 2012 editor de CEF novas\nEntrevista realizada por Lourdes Varela e publicada o 13 de setembro de 2012 nas páxinas do suplemento literario “Faro da Cultura”, do Faro de Vigo.\nA saída do prelo de Onde o mundo se chama Celso Emilio Ferreiro (Edicións Xerais) é acaso un dos acontecementos do centenario do poeta, que se conmemora neste 2012. Ninguén máis axeitado para realizar esta “biografía monumental” do de Celanova que Ramón Nicolás, a rastrexar na vida e obra do biografado dende hai anos, tal e como se vira xa reflectido noutros, seus, volumes anteriores.\n—Cando, como é o seu caso, se dedican tantas e tantas horas, meses e anos ao estudo dun personaxe determinado, non se corre o risco de obsesionarse con el e acabar por perder a perspectiva? Cal foi a súa “táctica” para manter a obxectividade no momento de abordar a figura de Celso Emilio Ferreiro?\n—No meu caso, ese risco si cobrou forma, pois non podería dicir que non acabase obsesionado: sobre todo no seu proceso de confección técnica, talvez non tanto co biografado, senón coa conxuntura de darlle forma a unha enorme cantidade de información. Mesmo creo que, nalgunha medida,era algo natural. Eu partía do interese pola obra, pero a vida de C.E.F. era algo descoñecido para min, dado que nunca o tratei.“Vivir”o personaxe desde tan preto proxectaba algúns riscos que tentei solventar: por un lado, apoiándom no multiperspectivismo –isto é, cederlle espazo ás outras voces que me falaron de Celso Emilio, “escoitando” o que dicían, interpretando posteriormente os centos de documentos conservados, moitos deles inéditos,que se puxeron ao meu dispor desde a Fundación que leva o seu nome, para alén doutros textos que proviñan de colleita propia– e, doutra banda, procurei evitar tamén un ton que puidese resultar monocorde para os lectores. Vistas as dimensións que ía cobrando o traballo, tomei a licenza de construír máis literariamente algún capítulo; sempre, iso si, desde a instancia de ser máis ou menos fiel ao que foron algúns acontecementos na vida de Celso Emilio.\n—Coincide Vde. con quen opina que a altura acadada polo Celso Emilio poeta veu perxudidar a estima por esoutro Celso Emilo narrador?\n—As cousas son como son no que se refire ás imaxes que van proxectando os focos de interese dun autor ou autora e que logo quedan; isto é, as razóns que explican a súa canonización literaria, e aínda máis no caso dunha das figuras senlleiras da literatura galega do século XX como é o caso que el representa.A súa inclinación pola expresión poética é algo patente desde moi mozo e isto acompañouno até a morte.C.E.F. escribiu poesía sempre: en Celanova,en Asturias ao longo da guerra, en Pontevedra,Vigo, Caracas ou Madrid, arreo. Outra cousa é a relevancia e a celebridade que adquiriu a través do éxito que colleitou Longa noite de pedra e, máis tarde, Viaxe ao país dos ananos ou Onde o mundo se chama Celanova. A súa figura entrou no ámbito do mito, catapultouse a ese olimpo acadado por moi pouca xente,como é o conformado por poetas que reciben o nome de “populares” –antes del, Rosalía, Curros, Cabanillas e poucos máis- e no seu caso impulsado, sen querelo nin pretendelo, por ”Voces Ceibes” e outros cantautores. Era inevitable que as súas achegas noutros xéneros –como no da narrativa- ficasen un tanto ocultas ou difuminadas, cousa que estamos sempre a tempo de emendar asomándonos ao resto do seu legado.\n—Os xornais foron un medio onde Celso Emilio Ferreiro publicou moito. Existe, entón, un Celso Emilio xornalista ou quedámonos simplemente coa existencia dun Celso Emilio-escritor que (tamén) publicaba nos xornais?\n—A vida de Celso Emilio Ferreiro estivo intimamente relacionada cos xornais, coa tinta e mais a letra impresa. Entendía a súa participación neles como algo natural, que formaba parte de estar no seu tempo e de poder así compartir o que escribía ou pensaba, cando se podía. Na miña biografía rastrexo, creo que amplamente, o seu paso polas numerosas cabeceiras nas que colaborou ao longo da vida, e onde resulta significativa a súa presenza no propio FARO DE VIGO. Celso Emilio exerceu sempre un xornalismo que estaba dacabalo entre a columna de opinión, o articulismo literario e,nalgunhas ocasións, a crónica de viaxes ou os textos de doutrina política. Mais, sen dúbida, fóra do labor de dirección que exerceu no semanario Adiante, e que durou só un número, no boletín Irmandade da Hermandad Gallega, por un breve período de tempo ou mesmo nalgún número do voceiro da UPG –o Terra e tempo clandestino–,o certo é que C.E.F. sempre foi un colaborador externo, un escritor que –tamén– publicaba nos xornais…, e que non o facía mal.\n—A traxectoria política de Celso Emilio, que pasou de fundar a UPG a afiliarse ao PSOE, conforma unha deriva coherente ou estivo moi influída por certos desencantos padecidos?\n—Na biografía non se ocultan as polémicas que C.E.F. protagonizou ao longo da súa vida. Dentro delas, é inevitable, nunha persoa da súa traxectoria e relevancia, facer referencia á traxectoria política, algo que devén clave para entendelo na integridade.Ao meu ver, a súa foi unha traxectoria intachable respecto do compromiso co país e coa lingua, trazando un percorrido fiel ás ideas do galeguismo e da esquerda.\n—O seu libro contén un apartado dedicado ao epistolario de Celso Emilio. Quixera que me falase desa parte da “obra” de C.E.F. e tamén de se atopou Vde. algunha carta, ou cartas, que o sorprendesen ou que lle chamasen especialmente a atención.\n—Unha das miñas sorpresas ao asomarme á traxectoria vital de Celso Emilio, foi precisamente acceder ao epistolario conservado: fundamentalmente, o “recibido”, pois C.E.F. . non adoitaba facer copia das cartas que enviaba. Este material que, para min, é un tesouro, foi clave para descubrir ángulos da súa vida persoal e literaria que, iso coido, deica hoxe non foran tratados e que mesmo poden axudar a reformular certos lugares comúns arredor de moitos asuntos de corte persoal, político ou literario da posguerra. No aspecto persoal, hai cartas, por exemplo, de Joaquín Marta Sosa ou Xosé María Álvarez Blázquez que son estremecedoras; outras con Luís González Blasco “For”ou Carlos Díaz son fundamentais para coñecer o seu paso pola UPG; as que susbscriben Alonso Montero, Méndez Ferrín, Manuel María, Neira Vilas ou Basilio Losada… claves para entender a xestión ou recepción da súa obra literaria.\n—Hai quen aínda non o cre, pero Celso Emilio e Camilo José Cela foron moi amigos. Como se explica esa amizade se el sabía perfectamente das actividades máis escuras de Cela (censor e chivato, segundo algúns)?\n—A amizade entre Cela e Celso Emilio é perfectamente constatable no seu epistolario. Eu limítome a expoñela, pois faltaría á verdade no caso de non facelo público. Quen se asome a ela, advertirá que a relación amigable nace nos anos cincuenta, en Pontevedra, desde as instancias da literatura e a paisanaxe, e vai asentando logo no ámbitos do persoal. Neste, e noutros temas,intentei moverme con prudencia: constato, como é natural, o universo das xentes que o trataron, reflicto as amizades, mais tamén as inimizades; despois corresponderalle ao lector ou á lectora xulgar.\n—Logo deste libro, haberá algo máis que dicir (ou que escribir) sobre C.E.F.?\n—Creo que moito máis. Ficaron fóra dous longos capítulos, por decisión persoal, pois parecíanme demasiado especializados e, nalgunha medida, prescindibles xa que atinxían, un, o que ocorreu coa figura de C.E.F. desde 1979 deica 1989, cando se lle dedica o Día das Letras, e, o outro, desde aquela data até hoxe. Na biografía deito, nun extenso corpo de notas, información suficiente para afondar ou desenvolver no futuro diversos asuntos como o xornalismo,a súa doutrina política, os seus inéditos, etc. É imposible compendiar todo Celso Emilio, nin sequera nun libro voluminoso coma o meu. Este é tan só un paso máis para ilo coñecendo.\nA Casa dos Poetas ampliará os seus fondos sobre Celso Emilio


Axudas compra de mobles de madeira e colchóns e Plan Renove de Fiestras\nAxuda do 15% sobre o coste da compra de mobles de madeira e para o fogar e colchóns.\nAxuda de ata o 25% do total da obra no caso de renovación de fiestras ou colocación de dobre fiestra.\nO Concello de Riotorto organiza do 27 ao 30 de outubro unhas xornadas sobre Cooperativismo.\nOs interesados en participar poden apuntarse no teléfono 982346222 ou ben no Concello de 8 a 14 horas.\nACTUALIZACIÓN DE MÉRITOS E NOVAS INCORPORACIÓNS NA EMPRESA PÚBLICA SEAGA\nSEAGA ten aberto ata o 30 de outubro o prazo de presentación da documentación correspondente á actualización de méritos dos integrantes das listas previas e dos candidatos a ser incluidos nas mesmas, nas categorías de enxeñeiro técnico forestal, capataz, xefe de brigada, peón especialista, peón e emisorista.\nSUBVENCIÓNS PARA ACTIVIDADES DEPORTIVAS, CULTURAIS E RECREATIVAS DO ANO 2010\nA Xunta de Goberno Local aprobou as bases para a concesión de subvencións para actividades deportivas, culturais e recreativas do ano 2010 a aquelas persoas, agrupacións ou asociacións que realicen actividades de carácter cultural, deportivo ou deportivo cultural.\nO prazo de presentación de solicitudes remata o 2 de novembro de 2010.\nTEATRO EN RIOTORTO\nA obra "Ilusións" do grupo Adala- Fazouro, será representada o sábado 23 de outubro ás 10 da noite no Centro sociocultural de Riotorto.\nLUGO-PACTO PROVINCIAL POLO EMPREGO\nAccións formativas para desempregados inscritos como demandantes de emprego no Servizo Público de Emprego de Galicia e que estén empadroados nalgún dos concellos da provincia de Lugo.\nLISTA ELECTORAL ÚNICA\nExponse ao público nas oficinas municipais, dende o 20 ao 27 de setembro, a lista electoral única correspondente a este municipio.\nREAPERTURA AULA DE DINAMIZACIÓN\nO luns 13 de setembro entra en funcionamento de novo a Aula de dinamización de Riotorto.\nO horario de apertura será de 10 a 14 horas.\nCampaña de vacinación antirrábica e desparasitación 2010\nO Colexio Oficial de Veterinarios de Lugo, vai facer unha campaña de vacinación voluntaria antirrábica e de desparasitación contra o quiste hidatídico, nas diferentes parroquias deste termo municipal, entre os días 7 e 15 de setembro.\nos interesados poden poñerse en contacto cos veterinarios que realizarán a campaña nos teléfonos 628276428 (Julia) e no 646705303 (Alejandro).\nPlan Renove Electrodomésticos e Instalacións Domésticas de Gas\nPlan Renove Electrodomésticos do 13 de xullo de 2010 ata o 29 de outubro de 2011, ou ata que se esgote o crédito.\nPlan Renove de instalacións individuais de gas ata o 15 de setembro de 2010.


O BNG demanda responsabilidade a Xunta e Concello para non frustrar a ampliación do IFEVI - Novas - Bloque Nacionalista Galego de Vigo - BNG - Bloque Nacionalista Galego\nO concelleiro do Bloque en Vigo, Xabier P. Igrexas, anunciou que levarán esta cuestión á vindeira Xerencia Municipal de Urbanismo e ao Parlamento galego.\nA fronte nacionalista reitera a importancia “estratéxica” de Conxemar.\nBNG Vigo 16 xan. 2020 - 17:06\nconxemar xunta concello ifevi\nDiante da polémica aberta entre Xunta de Galiza e Concello de Vigo a respeito do proxecto de ampliación do Instituto Feiral de Vigo (IFEVI) destinada a alargar a capacidade de Conxemar, desde o BNG veñen de reclamar a ambas as administracións que actuén con "responsabilidade" e cooperen para permitir que se poida materializar con éxito. O concelleiro do Bloque en Vigo anunciou que levará esta cuestión á Xerencia Municipal de Urbanismo da semana próxima e que darán traslado tamén ao Parlamento galego. "Non podemos permitir que a lea partidista entre Feixóo e Caballero frustre un proxecto tan necesario e urxente para Vigo como a ampliación do IFEVI", advertiu Igrexas.\nO portavoz municipal nacionalista subliñou a importancia de Conxemar que xa se demostrou "un verdadeiro tractor e dinamizador dun sector estratéxico para Vigo, a súa comarca e o conxunto de Galiza", lembrando que o sector representa 8 mil millóns de euros de facturación anual e 15 mil postos de traballo. "Conxemar é un evento de referencia e o BNG apostamos por seguir a potencialo", resumiu.\nIgrexas lamentou que PP e PSOE teñan convertido o proxecto de ampliación do instituto feiral nun novo obxecto de disputa malia que se trata dunha iniciativa que conta co apoio de todas as forzas políticas. "É intolerábel que esta cuestión se converta nun asunto da longa precampaña electoral con rumo ás eleccións galegas", advirte.\nCo obxectivo de "deitar luz e poñer claras as cousas", o BNG preguntará sobre a situación deste proxecto na próxima xuntanza do Consello da Xerencia Municipal de Urbanismo, prevista para o vindeiro mércores. Aliás, Igrexas tamén manifestou a súa intención de darlle traslado ao Parlamento galego, a través do grupo parlamentar do BNG. "Xunta e Concello teñen que explicar que é o que pasa", reclama.\nIgrexas amosou tamén a súa "sorpresa e decepción" porque a estas alturas o debate se teña volto situar en relación a cal vai ser a fórmula legal que permitirá dar encaixe urbanístico a esta ampliación.\nO edil nacionalista lembrou que a Xunta de Galiza asumiu desde un principio que o medio máis acaído e áxil era aplicar a lei 3/2016, cuestión que foi reiterada en sucesivas declaracións públicas da propia delegada da Xunta en Vigo, Corina Porro. Por iso, para a fronte nacionalista a posición errática do Goberno galego indicaría que "o Partido Popular está recuando e non é claro o seu compromiso coa ampliación do IFEVI".\n"Non pode ser que uns por outros e Conxemar na corda frouxa. Que deixen de xogar cos intereses de Vigo como arma electoral. Xunta e Concello o que teñen é que poñerse a traballar e cooperaren para facer realidade a ampliación do IFEVI", sentenciou.


Bea Bernal é unha coruñesa que descubriu e forxou a súa paixón pola música dun modo singular: con nove anos, ela e dúas amigas, sen formación musical previa ningunha delas, presentáronse a un concurso de música que gañaron. Foi obvio que o interese que espertou nela esa oportunidade ía moito máis alá do nacemento dun hobby.\nComezou unha longa formación de canto en diferentes escolas e coros. Cando puido irse a cursar un ano a Estados Unidos, non dubidou en unirse a un musical que se celebraba no seu instituto, onde actuou como protagonista.\nDende entón, transcorreron uns anos, e Bea combinou a súa formación en Odontoloxía coa participación en diferentes concursos como Recantos, do programa Luar da TVG, en representación da Coruña e a formación autodidacta en guitarra.\nEn 2019, á vez que terminaba a súa carreira, lanzou a súa primeira canción: “O meu lugar”. Recentemente uniuse a Galicia en concerto e sacado o seu primeiro single “Acórdome de tí” que para ela significa reavivar o soño de que a música ocupe na súa vida o importante papel que a ela gustaríalle; volver ao escenario, ao final, sempre é como volver a casa.\nReferencia da artista


O solicitante non é colaborador social - Axencia Tributaria\nAnulación de NRC e comprobación\nPosibles mensaxes relacionadas coa anulación de NRC\nO solicitante non é colaborador social\nA solicitude de anulación de NRC débese realizar en nome propio ou como colaborador social.A mensaxe "O solicitante non é colaborador social" aparece cando o NIF do certificado co que se accede non coincide co indicado na casa "NIF do titular" (cando se accede en nome propio) ou cando o certificado seleccionado non é colaborador social.\nSe ten varios certificados electrónicos instalados no navegador, comprobe que accedeu ao trámite co certificado corrrecto.\nPara seleccionar outro certificado en Windows con Internet Explorer, peche a sesión do navegador e acceda de novo ao trámite.\nPara seleccionar outro certificado con Mozilla Firefox en calquera sistema operativo, peche a sesión do navegador e acceda de novo ao trámite.En Mac ten a opción "Saír de Firefox".\nPara seleccionar outro certificado en Macintosh con Google Chrome ou Safari, que utilizan os chaveiros de Mac como almacén de certificados hanse de eliminar as preferencias de identidade que se crean cada vez que se elije un certificado. Recoméndase polo tanto utilizar Mozilla Firefox en Mac.\nEn "Enlaces de interese" encontrará o acceso á axuda técnica de certificados onde encontrará como realizar unha copia do certificado e como importala a outro navegador ou equipo.\nSe xerou o NRC a nome dun terceiro, e non dispón do certificado desa persoa física ou dun colaborador social para presentar o modelo, será necesario que presente solicitude de "Devolución de ingresos indebidos"E que solicite un novo NRC para o pagamento e presentación do modelo.\nAnulación NRC modelo 696 non colaborador social\nAxuda - Certificados electrónicos


Centros de día para as persoas maiores: analizadas 130 instalacións en todo o país: A calidade asistencial non mellorou e só é aceptable [Páx. 1 de 4] | Revista | EROSKI CONSUMER\nCentros de día para as persoas maiores: analizadas 130 instalacións en todo o país: A calidade asistencial non mellorou e só é aceptable\nO prezo medio por día é de 28 euros (un 22% máis ca no 2006), aínda que as públicas roldan os 20 euros diarios, as privadas 36 e as concertadas 23\nO noso país vai vello. As persoas con máis de 65 anos alcanzan xa o 17% da poboación (máis sete millóns de cidadáns), un colectivo que na súa maioría necesita atencións e coidados especiais. Os centros de día son, xunto coas residencias de anciáns, un recurso máis para seguir atendendo as necesidades dos nosos vellos e dar un respiro, durante unhas horas ao día, aos familiares que se encargan deles.\nEROSKI CONSUMER estudou 130 centros de día (30 públicos, 48 privados e 52 concertados) para persoas maiores situados na Coruña, Álava, Alacante, Asturias, Barcelona, Cantabria, Córdoba, Granada, Guipúscoa, Madrid, Málaga, Murcia, Navarra, Sevilla, Valencia, Valladolid, Biscaia e Zaragoza. Para iso, solicitóuselles información aos responsables de cada instalación sobre a calidade asistencial, os servizos que proporcionan, os prezos e a información ás familias. Para complementar esta investigación os técnicos desta revista visitaron entre os meses de febreiro e marzo as instalacións para comprobaren in situ o seu estado, a seguridade, a limpeza e a accesibilidade das infraestruturas.\nO balance dos resultados obtidos é bastante positivo: a nota media obtida por estes 130 centros de día é dun 'ben', sen diferenzas en función da titularidade do centro, e parecida á nota obtida hai catro anos nun estudo semellante realizado por EROSKI CONSUMER. Por provincias, Asturias, Álava, Cantabria, Granada, Guipúscoa, Murcia, Valencia, Valladolid, Biscaia e Zaragoza obteñen un 'ben', superan a nota cun 'moi ben' Alacante, Barcelona, Córdoba, Madrid, Málaga e Navarra. Destacan negativamente Sevilla e A Coruña: a primeira non logra máis que un 'aceptable' e a segunda suspende cun 'regular'. Un bo nivel global que se ratifica en que dos 130 centros visitados unicamente un situado en Murcia suspende o exame da revista.\nCalidade asistencial: só aceptable\nCando os familiares dun ancián se deciden por este tipo de instalacións esixen en primeiro lugar unha atención difícil de medir: cariño, respecto e afabilidade. Non obstante, existe outro tipo de atención á que cómpre prestarlle especial coidado. Entre outros aspectos, buscan que a dotación de asistencia directa (persoal de enfermería, auxiliares ou xerocultores) sexa a axeitada: a ratio recomendada polos expertos é de un por cada seis anciáns. A existencia de salas de consulta médica e para as curas, a disposición dun médico de modo permanente no centro ou servizos de fisioterapia e rehabilitación son aspectos que tampouco deberían faltar. Non obstante, a nota resultante tras a análise deste capítulo pon en evidencia carencias, apenas un 'aceptable', similar á lograda no estudo elaborado no 2006. As mellores provincias en calidade asistencial son Cantabria, Murcia, Valencia, Álava e Valladolid (un 'ben' en todos os casos), Alacante, Barcelona, Córdoba, Málaga, Navarra (estas cinco provincias comparten un 'moi ben') e Madrid, que acada un 'excelente'. Non obstante, os centros de día analizados en Asturias, Granada, Biscaia e Zaragoza só rexistran un 'aceptable'; mentres que A Coruña, Guipúscoa e Sevilla ('regular') suspenden.\nDous de cada tres centros analizados dispoñen dun coidador para seis anciáns, ratio que segundo os especialistas pode considerarse óptima para estes centros (proporción similar á obtida no estudo realizado no 2006). Non obstante, a este dato súmase outro menos positivo: unha de cada cinco instalacións estudadas declaran contar con máis de 10 anciáns por coidador, un equipo insuficiente. Para rematar, constatouse que no resto dos centros analizados (un 17%) a un coidador lle correspondían entre 7 e 9 anciáns. Por titularidade da instalación, o índice recomendado cúmprese en maior medida nas públicas (74%), mentres que nas privadas e nas concertadas esta circunstancia se dá nunha proporción menor (56% e 61%, respectivamente).\nA calidade na atención tamén se mide pola cobertura médica permanente do centro: tan só a metade conta con asistencia médica en todo momento, algo máis nos privados e concertados (nun 48% dos casos) ca nos públicos (un 39%). Outro dos servizos de maior importancia na calidade asistencial dun centro de día, especialmente entre os minusválidos físicos, é o tratamento fisioterapéutico e de rehabilitación. Non obstante, o 14% dos centros estudados non o ofrecen entre os que si o proporcionan un 18% non contaban cunha sala específica adaptada a este fin.\nIr á seguinte páxina: Limpeza e seguridade de sobresaliente >>\nPDF: Fai clic aquí para Descargar esta información en PDF (947 Kb)\n[Páx. 1] A calidade asistencial non mellorou e só é aceptable\n[Páx. 2] Limpeza e seguridade de sobresaliente\n[Páx. 3] Canto custan os centros de día?\n[Páx. 4] Que servizos ofrecen? e táboas comparativas


No ano 2008 a revista Billboard realizou a lista Billboard Hot 100 All-Time Artists, cos artistas máis exitosos, e situou a The Beatles e Madonna nos 2 primeiros postos. O grupo que estivo máis semanas consecutivas no número 1 foi The Black Eyed Peas, con 26 semanas. Sinxelos como "Boom Boom Pow" e "I Gotta Feeling" mantivéronse ao redor de 7 meses. "Billie Jean" do artista Michael Jackson é o sinxelo con maior cantidade de semanas no número 1 permanecento 76 semanas. Ademais, o sinxelo "I Gotta Feeling" ten a marca de maior descargas dixitais na historia de iTunes. A artista que máis tempo mantivo un só sinxelo no número un é Mariah Carey con "One Sweet Day", canción a dúo con Boyz II Men (1995). En canto a artistas, Madonna ten máis Top 10 que ningún outro artista, con 38 cancións. Con todo, a artista feminina que máis nº1 sinxelos ten na historia do BillBoard Hot 100 é Mariah Carey, con 18. Só é superada polos Beatles (22).\nTraído desde «https://gl.wikipedia.org/w/index.php?title=Billboard_Hot_100&oldid=5950072»


Chegan á CRTVG novos contidos dixitais para a cativada este Nadal | Información corporativa da CRTVG | CRTVG\nDesde este luns, todas as tardes os Bolechas ‘merendarán’ cos nenos en directo por YouTube\nA app Xabarín TVG e a web da CRTVG irán ampliando a oferta infantil con 10 títulos de animación e preto de 700 novos episodios de entretemento\nNa G2 estréase unha nova temporada do programa ‘Aquelando’ de ciencia para rapaces\nSantiago, 17.12.2021.- A CRTVG buscará este Nadal a participación e diversión dos máis pequenos da casa coa incorporación de novos contidos infantís á súa oferta dixital, de acordo coas tendencias actuais de consumo. Os alegres e didácticos personaxes da serie infantil da Televisión de Galicia Os Bolechas chegarán cada día destas festas, en streaming á canle Youtube da TVG e á hora da merenda (17.00 h), cun innovador formato en que poderán interactuar coa cativada a través dun chat e aprenderán divertíndose en galego. A app Xabarín TVG e a web da CRTVG sumarán, amais, novas series de animación á oferta do ‘Xabarín Club’.\nEntre o 20 de decembro e o 7 de xaneiro, e de luns a venres, ‘Merenda cos Bolechas este Nadal’ buscará vía streaming a complicidade e a participación dos nenos e nenas, os auténticos protagonistas desta iniciativa lúdica, con contidos ideados desde unha perspectiva pedagóxica e didáctica. Ademais da intervención dos Bolechas e de distintos actores, cada tarde pasarán por esta serie persoas de interese, tanto famosas (músicos, actores, deportistas...) como anónimas, para abordar diversas temáticas. Nas xornadas de Noiteboa e Aninovo, a cita online cos Bolechas será ás 12.00 horas do mediodía.\nA oferta dixital do ‘Xabarín Club’ medrará tamén a partir deste luns con dez novos títulos de animación, que incrementarán en preto de 700 episodios o entretemento infantil en galego da app Xabarín TVG e a web da CRTVG.\nNunha primeira quenda de estreas, enfocadas a un público infantil, achegarase este Nadal ‘Best Ed’, unha proposta canadense que narra as aventuras dun can entusiasta chamado Ed e do seu mellor amigo, o esquío Buddy. Pola súa banda, en ‘Banana Cabana’, un grupo de estrafalarios animais, liderado polo excéntrico can Howie, rexenta un hotel no Caribe e vive disparatadas peripecias. Nas aventuras da estadounidense ‘Rocky and Bullwinkle’, os personaxes principais son un divertido dúo formado por un esquío voador e un alce, e en ‘Yakari 1, 2, 3’, serie baseada no cómic homónimo francobelga, unha das historietas do oeste máis coñecidas en Europa, onde un neno síux ten a habilidade de falar cos animais.\nE no primeiro trimestre do próximo ano, o ‘Xabarín Club’ lanzará unha nova remesa de series de animación integrada por ‘Os misterios de Alfred Hedgehog’, ‘A princesa Sheherezade’, ‘Calimero’ e ‘Narigola’, e tamén polos novos capítulos de dous referentes do anime, como son ‘Kiteretsu’ e ‘Keroro’.\nOs contidos infantís serán outra das apostas da Televisión de Galicia este Nadal, cuxa programación especial, que leva por lema ‘Gústame todo de ti’, incluirá na G2 a estrea de novas entregas do programa de divulgación científica ‘Aquelando’.\nA CRTVG conta, a maiores da G2, con ata catro canles dixitais 24 horas dedicadas aos máis pequenos: a primeira atópase dentro da app CRTVG; a segunda, a app específica Xabarín TVG, dispoñible e operativa para IOS e para Android; a terceira, a canle Xabarín TV da web crtvg.gal, e a cuarta, a canle de radio dixital Radio Picariña, un proxecto pioneiro con máis de mil cancións para nenos en galego.


Mostrando publicacións desta data: Outubro, 2009\nvenres, outubro 30, 2009\nA REFORMA DO ARTIGO 521 DA LOPX. Na mesa sectorial do pasado día 27 de outubro celebrada en Madrid, o Ministerio presentou aos Sindicatos integrantes da mesma, entre os que estaba a CIG, unha proposta de acordo no que se comprometía a levar ao Consello de Ministros unha modificación do Regulamento de Ingreso, concretamente do Art. 39, e engadirlle un 39 bis, coa fin de rectificar a agresión aos dereitos de tódolos funcionarios e funcionarias ao Servizo da Administración de Xustiza que, como consecuencia da brutal reforma do Art. 521 da Lei Orgánica do Poder Xudicial, fora aprobada o pasado 15 de outubro cos votos a favor do PSOE e do PP. Por parte do Ministerio déusenos un prazo de 10 minutos, na propia mesa, para que estudaramos o texto do acordo e decidísemos se o aceptabamos ou non; ante esa situación, e dado que a CIG non coñecía o contido do documento e o calado do mesmo, xa lle manifestamos nese mesmo momento ao Ministerio que non o aceptabamos. A mesma postura mantivero\nxoves, outubro 29, 2009\nA EGP publica os listados provisionales de alumnos admitidos para os Cursos de formación para funcionarios e funcionarias ao Servizo da Administración de Xustiza. Curso de "IMPLANTACION DA NOVA OFICINA XUDICIAL (A CORUÑA) curso presencial que se impartirá os días 9-10-11-12-16-17-18 e 19 de novembro Listado provisional de admitidos Curso de "PROCESO ABREVIADO E PROCESOS ESPECIAIS NA XURISDICIÓN CONTENCIOSO ADMINISTRATIVA. REXIMEN DE RECURSOS" curso de teleformación, a celebrar entre o 11 e o 30 de novembro. Listado provisional de admitidos Curso de "REXISTRO CIVIL" modalidade de Teleformación, a celebrar entre 9 e 30 de novembro. Listado provisional de admitidos Curso de "DEREITO CIVIL DE GALICIA" modalidade de Teleformación a celebrar entre o 9 e 30 de novembro Listado provisional de admitidos Curso de "PRESENTACIONS EFICACES" modalidade de Teleformación a celebrar entre o 9 e 30 de novembro. Listado provisional\nA CIG-Sector de Xustiza denuncia o mal funcionamento do programa informático MINERVA no Xulgado de Violencia sobre a muller de Pontevedra . O novo programa que ven a sustituir o antigo libra esta funcionando dende o mes de xuño de 2009, este programa e moito peor que o anterior, xa dende que se implantou os traballadores e traballadores do xulgado estanlle comunicando a medio de escrito a Administración as deficiencias encontradas no mesmo, sen que polo Administración lle poña remedio as mesmas. A situación esta levando ao Xulgado de Violencia sobre a muller de Pontevedra a unha sobrecarga de traballo tal que se non se lle pon remedio de forma urxente este sumirase nun atasco moi difícil de pórlle remedio, e isto polo desidia da Xunta de Galicia, pois tanto os traballadores como o propio Sindicato, en forma reiterada tanto por escrito como en conversacións e incluso en mesas sectoriais, lle dixemos a Dirección Xeral de Xustiza, as deficiencias que se\nmartes, outubro 13, 2009\nA vista do inicio dos cursos de formación a distancia programados pola EGAP (cursos ON LINE), nos que ao parecer se solicita a celebración dun examen presencial, A Confederacion Intersindical Galega CIG-Sector de Xustiza ven de remitirlle escrito a Dirección Xeral de Xustiza no que solicita a SUPRESION deste requisito con base nas seguintes argumentacións: 1) A Xunta en ningún momento da convocatoria informa de que nos cursos se vai establecer un exame presencial . Polo tanto, os funcionarios que realizan a correspondente inscripción ignoran dita circunstancia. Ainda por riba a realización do exame e centralizada cando debería ser, cando menos, descentralizada nas sete grandes cidades. 2) Se a formación que se está a impartir é ON LINE non resulta moi lóxico fixar un exame presencial. Unha cousa e esixir unha proba para valorar o aproveitamento e outra moi distinta realizar unha proba presencial. 3) En todo caso a administración deberá facerse cargo dos\nDende a Dirección Xeral de Xustiza ven de remitirnos a Resolución de adxudicación definitiva do concurso de traslados asi como os -Anexos de adxudicación de Galicia. xestión p.a., tramitación p.a. e auxilio xudicial e informanos que estes soamente sairán publicados no BOE,e os - Excluídos Galicia (soamente publicados na páx. web do Ministerio de Justicia: esede.mjusticia.es) A data prevista de publicación da resolución no DOG/BOE é o 15 de outubro. resolucion definitiva de Galicia Listado definitivo de Xestión Listado definitivo de Tramitacion Listado definitivo Auxilio Listado de excluidos\nA plataforma cidadá QUEREMOS GALEGO convoca unha gran manifestación en favor da lingua para o vindeiro domingo 18 de outubro en Santiago de Compostela. A plataforma QUEREMOS GALEGO anunciou a data da gran manifestación en favor da lingua cuxa convocatoria xa adiantara no mes de xullo: será o vindeiro 18 de outubro en Santiago de Compostela e partirá ás 12 da mañá da Alameda. Fran Rei sinalou que é unha convocatoria na que se chama a participar ao conxunto da sociedade galega, “a esa inmensa maioría de galegas e galegos que queren o seu idioma, que o consideran un dos nosos máis valiosos patrimonios e sinais colectivos, por riba de afiliacións ou mesmo da lingua que empreguen para comunicarse no día a día”. Esa mesma chamada ao conxunto da sociedade “é válida tamén para que se sumen a esta plataforma e ás súas iniciativas as persoas e entidades que entenden o galego como un elemento a querer e a defender fronte a quen pretende agredir os nosos dereitos”, dixo. Comunicad\nCURSOS DE FORMACION DA EGAP . Na paxina web da EGP publícanse os listados provisionais de admitidos para o curso de "IMPLANTACION DA NOVA OFINA XUDICIAL" a celebrar en Pontevedra, na sede da Consellería de Presidencia, na rúa Fernandez Ladrena -Edificio Administrativo da Xunta- curso que se celebrará durante os días 13-14-15-19-20-21 e 22 de outubro en horario de 16:00 a 20:00 horas. listados de admitos provisionais Tamén se publican os listados provisionais de admitidos para o curso de TELEFORMACION de " ITINERARIOS DE HABILIDADES SOCIAIS E DE XESTION DE PERSOAS", a celebrar entre o 15 de outubro e o 15 de novembro. Listado provisional de admitidos para o curso "Itinerarios de habiliadades sociais e xestion de persoas"\nCURSOS DE FORMACION DA EGAP . A CIG. a vista do inicio dos cursos de formación a distancia programados pola EGAP, relativos aos programas informáticos EXCEL e ACCESS, solicitou a SUSPENSIÓN dos mesmos e dos prazos para o seu desenrolo, substituidoos por cursos de OpenOffice de CALC e BASE, respectivamente, con base nas seguintes argumentacións: 1) A Xunta non ten instalados nos ordenadores dos xulgados e tribunais ningunha versión nin de EXCEL nin de ACCESS, porque iso suporía o pagamento das correspondentes licenzas a Microsoft, e tal e como está a economía actual dubidamos que no futuro se vaian a instalar os mesmos. 2) Pola contra, a Xunta si ten instalados nos ordenadores dos xulgados CALC e BASE (programas de software libre sen licenza) que substituen a EXCEL e ACCESS en todos os seus aspectos. 3) A maioría dos traballadores non vai a pagar a licenza correspondente de Microsoft para instalar nos ordenadores da súa casa as versións orixinais d


Curso de verán de piragüismo\nXa esta aqui o cartel do curso de verán de piragüismo no noso club. Un ano mais o Club de Piragüismo As Torres inicia o curso de verán para iniciación ao piragüismo. Que mellor maneira de pasar o calor do verán e ao mismo tempo practicar deporte ao aire libre.\nNon o penses duas veces! Esperámosvos rapaces, e rapazas!\nDo 5 de xullo ao 30 de setembro.\nDe martes a vernes de 11:00 a 13:00\nTer máis de 8 anos\nTlf: 686 929 930


Mentoring persoal - Talentia 2018\nCertifica o teu talento\nProxecta o teu talento\nConecta o teu talento\nDescubre o futuro do talento\nAsesoramento con expertos/as de cada sector\nEn breves sesións de 15 minutos, poderás sentarte persoalmente con expertos e profesionais dos ámbitos que máis che interesen para aclarar dúbidas, recibir orientación laboral e un apoio específico para a busca de emprego.\nTecnoloxía Marketing e Comunicación Comercio Hostalaría e Turismo Loxística\nJuan Diego Pereiro\nFundador de WeKCo, espazo de co-working na Coruña. Froito do seu interese polas novas tecnoloxías e a formación creou WeKAb, unha plataforma especializada no ámbito da formación e tamén é o director do “Trainers for the future – Congreso Nacional de Formadores” que recentemente celebrou a súa segunda edición en Santiago de Compostela.\nMartes - 10:00h a 14:00h\n15 min con Juan\nResponsable de Recursos Humanos de GALCHIMIA, S.L., empresa especializada en Química con ampla presenza internacional e integrada no Cluster de empresas Biotecnoloxía de Galicia BIOGA.\nMércores - 11:00h a 12:30h\n15 min con Antía\nDirector do CITIC, Centro de Investigación Singular que potencia o avance e a excelencia en I+D+i aplicada ás TIC. Impulsado pola Universidade da Coruña, o CITIC é un punto de encontro entre a Universidade e a empresa.\n15 min con Manuel\nEnxeñeiro industrial , experto en innovación, tecnoloxía e mudanzas organizativas. Foi subdirector de difusión tecnolóxica do Instituto Galego de Promoción Económica (Igape) durante 15 anos e é autor do libro “La innovación comienza aquí”.\n15 min con José\nDesenvolveu a súa carreira profesional en startups, pemes, grandes empresas, universidades e escolas de negocio como profesor, mentor, consultor, directivo e, sobre todo, como un apaixonado divulgador das TIC a nivel social e económico. É embaixador da Woman Forward Foundation e World Top Influencer #Industry40.\nMércores - 10:00h a 12:00h\n15 min con Ramón\nMarcos Dacosta Balboa\nINTERNET E NOVAS TECNOLOXÍAS\nCOO en Invbit, Diseño y Desarrollo Web. Experto en novas tecnoloxías e fundador da empresa Invbit especializada en internet e marketing online, deseño web e desenvolvemento de software.\nMartes - 16:00h a 20:00h\n15 min con Marcos\nIMPRESIÓN 3D E BLOCKCHAIN\nCEO en Creativigo, fundador de varias empresas de recente creación, estando as máis recentes vinculadas ao sector da impresión 3D e ao Blockchain.\n15 min con Pablo\nJacobo Iglesias Mosconi\nEFICIENCIA ENERXÉTICA E ENERXÍAS RENOVABLES\nEnxeñeiro técnico industrial con 15 anos de experiencia no desenvolvemento e implantación de proxectos de proxectos de enerxías renovables e eficiencia enerxética. Ademais do seu labor como director de proxectos e consultor tamén conta con máis de 10 anos de experiencia como docente en enerxías renovables, combustibles, instalacións e eficiencia enerxética.\nMércores - 10:00h a 14:00h\n15 min con Jacobo\nCOMERCIALIZACIÓN DA TECNOLOXÍA\nCo-fundadora da empresa Un-Em S.L. Foi xerenta da Asociación de Empresarios do Polígono do Ceao (Lugo).\nMércores - 12:00h a 14:00h\n15 min con Nuria\nProfesional do mundo do marketing e da comunicación con 30 anos de experiencia no ámbito comercial desde o que desenvolveu proxectos en diversos sectores. Mentor de AMCES e recoñecido motivador, ten unha grande capacidade de detectar alternativas para aquelas persoas que están no proceso de encontrar o seu camiño profesional, así como unha enorme rede de contactos que pon a disposición de quen teñen a oportunidade de ser mentorizados por el.\nMartes - 10:00h a 14:00h / 16:00h - 19:00h\n15 min con Roberto\nManuel Paderne Cebey\nMentor especialista en habilidades comunicativas e en venda. É responsable comercial da empresa tecnolóxica Inprosec. Traballou con máis de 300 persoas para o seu progreso profesional. Finalista para ser elexido mellor comunicador de España no Speaker Talent 2017. É embaixador Nacional da Escola EDVE. (Escola de Vendas). Conferenciante e speaker, ten un programa de radio sobre desenvolvemento persoal.\nLicenciada en Psicoloxía pola USC e posgrao en Investigación Comportamento do Consumidor, Investigación Comercial e Mercado. Con máis de 15 anos traballando en investigación para grandes marcas: R Cable e Telecomunicacións, Grupo Euskaltel, Finsa, Marineda City, Microsoft… É socia fundadora e ex-vicepresidenta de Executivas de Galicia, socia de Markea, ademais de mentora e formadora en diferentes entidades (EOI, USC, Galicia Business School…) Actualmente é responsable de Investigación de Mercados de R e CEO de iuni consulting.\n15 min con Beatriz\nCOMUNICACIÓN EN REDES SOCIAIS\nTraballa desde 2013 como Community Manager, Social Media Strategist e Mentora Dixital.“Desde que comecei marqueime como obxectivo transmitir o poder que teñen as redes sociais para conectarnos e construír cousas máis grandes. A miña filosofía de traballo pasa por deseñar contidos que amosen a valía do que ofrecemos ao tempo que xeran complicidade nos usuarios.”\n15 min con Mapi\nCREACIÓN CULTURAL E TV\nResponsable financeira de Zenit Televisión, con formatos de grande éxito na TVG e noutras canles. Máis de 20 anos de experiencia asesorando a emprendedores/as en múltiples sectores.\nMartes - 16:00h - 20:00h\n15 min con Elena\nLicenciada en Dereito Económico-Empresarial e Master en Xestión, Planificación e Desenvolvemento de Proxectos e Novas Tecnoloxías da Información pola Universidade de Vigo. Conta con 15 anos de experiencia en xerencia de empresas, xestión integral de proxectos e organización de eventos profesionais, tales como: congresos, afterworks, cursos formativos, feiras empresariais, misións comerciais ao exterior, xornadas de networking. Actualmente é directora de Consulta y Crece Networking, empresa que puxo en marcha hai 3 anos.\n15 min con Eva\nBeatriz García Cibeiro\nCOMUNICACIÓN E RECURSOS HUMANOS\nLicenciada en Ciencias da Comunicación e Experta en Coaching pola USC, conta con máis de 9 anos de experiencia como mentora no campo da comunicación en organizacións e a xestión de equipos en entidades públicas e privadas. Consultora e especialista en formación para o desenvolvemento de habilidades sociais e de comunicación no ámbito universitario, de empresa e para persoas en busca activa de emprego. Ademais, é mentora de proxectos emprendedores do programa europeo Youth Business Spain, en colaboración coa Fundación Ronsel.\nPRESIDENTE DE MARKEA\nPresidente de Markea, Asociación Galega de Marketing e do Clúster da Comunicación Gráfica de Galicia. Licenciado en Administración e Dirección de Empresas pola USC, MBA por la Escuela de Negocios Caixanova e Master en eBusiness pola Universitat Politècnica de Catalunya. Desenvolveu toda a súa carreira en diversas responsabilidades de Marketing e Comercialización en compañías coma R Cable e Telecomunicacións Galicia, Fundación Semana Verde, Grupo Tecam e La Voz de Galicia. Na actualidade é socio consultor de iuni consulting.\nMartes - 16:00h - 19:00h\n15 min con Xosé\nMiguel Otero Simón\nDirector do Master en Comercio Exterior da USC (Mascomex). 25 anos de experiencia con plena inserción laboral a través de mais de 500 empresas con presenza en mercados internacionais.\n15 min con Miguel\nManuel Dafonte Catoira\nDiplomado en Alta Dirección polo Instituto de Empresa, M.B.A. pola Escola de Negocios da Universidade da Coruña e tamén cursó a carreira de Dereito na Universidade de Santiago de Compostela.\nA súa actividade profesional durante máis de 25 anos estivo vinculada ao mundo emprendedor, primeiro como autónomo adicado á comercialización de hipotecas para o Grupo Santander; máis tarde, desde 1993, como empresario fundador de Duck Fin, a primeira empresa de xestión hipotecaria de España con\nmáis de 100 puntos de venda operativos; e posteriormente como consultor especializado en desenvolvemento comercial de negocio.\nMar Ferrero Cuesta\nXESTIÓN e FORMACIÓN\nXESTIÓN e FORMACIÓN para empresas punteiras do seu sector. Especialidades: RECURSOS HUMANOS e HABILIDADES PERSOAIS (Presentacións eficaces, Creatividade,Toma de decisións, Comunicación, Técnicas de reunión, Autocoñecemento, Atención ao Cliente,Orientación Laboral, Atención ao Público, Negociación Colectiva, Técnicas de Comunicación, Liderazgo)\nCLIENTES: INDITEX-ZARA LOGISTICA, AUTORIDADES PORTUARIAS VIGO Y FERROL, CONCELLO DE VIGO, CONSULTORAS como ADECCO T.,\n15 min con Mar\nSecretario do Patronato da Fundación Santiago Centro. Experto no sector da óptica en postos de xestión e dirección.\n15 min con Delmiro\nLino Pazó Pampillón\nDirector en Xherpa, empresa cuxo obxectivo é axudar ás persoas e ás organización a acadar a excelencia. 27 anos de experiencia no sector do automóbil, desenvolvendo funcións de responsabilidade (Responsable Calidad grupo, Responsable UAP, SDE Manager, Plant Manager) en distintas multinacionais (Sylea-Valeo-TRW-ZF). Os últimos 7 anos como Continuous Improvement Manager (España-Francia-Portugal-Túnez) desenvolvendo programas de excelencia enfocados no cambio, a mellora e la redución de custes.\n15 min con Lino\nFundadora do proxecto rural RAÍÑA PARAÍSO (Vilasantar) centrado no desenvolvemento rural a través da agricultura e da gandaría ecolóxica e servizos engadidos de posta en valor do rural galego.\n15 min con Raquel\nSon Kike Abal, mentor profesional e axudo ás persoas a mellorar no seu ámbito laboral. Axudo a que teñan a mentalidade correcta (crenzas, emocións, pensamentos e actitude) para mellorar no seu traballo. Persoas que queren encontrar traballo, cambiar de traballo, emprender, ou que queren mellorar a súa empresa. Axudo a desenvolver habilidades e estratexias para mellorar laboralmente.\n15 min con Kike\nLicenciada en Psicoloxía, con ampla experiencia no ámbito dos recursos humanos e a formación. Desde hai 5 anos traballa en Forgaltalent como Directora de Persoas, Consultora Estratéxica de Empresa, HR Business Partner.\n15 min con Lucía\nDIRECTOR DE RAPPORT SYSTEM\nSocio fundador da firma ACR ASESORES & CONSULTORES. Director da área de investigación empresarial en ACR ASESORS & CONSULTORES. Cofundador da asociación de Xovenes Empresarios de Galicia AJE Vigo e membro da executiva. Cofundador da unión de Cooperativas de Traballo Asociado EIXO e expresidente da mesma. Expresidente da federación de cooperativas de Galicia SINERXIA. Membro do Consello Galego de Cooperativas de Galicia COGACO\nDIRECTORA XERENTE DA EMPRESA Increscendo Suma Soluciones\nConsultoría avanzada na implantación de sistemas de xestión de calidade, medio ambiente, seguridade e saúde laboral e seguridade e hixene alimentaria.\nRealizou mais de 300 proxectos de consultoría en Galicia apoiando as empresas no seu obxetivo de certificación de normas e referencias internacionais. Aportamos valor a dirección da empresa na consecución dos obxetivos e na sua estratexia empredarial realizando un adecuado análisis do contexto e riesgos empresariais.\nMartes - 10:00h a 14:00h / 16:00h a 19:00h\n15 min con Aldara\nXosé Alberte Cea Rodríguez\nMentor laboral. Apoio aos procesos de búsqueda de emprego e desenvolvemento profesional. Durante todo este tempo realizou laborales de apoio individualizado, accións grupais de diverso tipo (ponencias, eventos de networking, talleres...) sempre relacionados coa búsqueda de oportunidades no mercado de traballo e cos cambios que este vai experimentando, especialmente os derivados do impacto da tecnoloxía.\nMaría Rosa López Balsera\nSocia-fundadora da empresa ACR ASESORES & CONSULTORES, S. COOP. GALLEGA\nDocente na área de Política e Estratexia Empresarial, Dereito Laboral e Fiscalidade das pemes e\nDirectora Académica en Programas de Dirección e Xestión de empresas en Institucións como a Escola de Negocios Afundación e diversas Asociacións Empresariais.\nEspecialista en temas sobre Asociacionismo e Cooperativismo.\n15 min con María\nLaureano Crespo Trujillo\nDirector do Hotel Oca Puerta del Camino en Santiago de Compostela. Posue máis de 15 anos de experiencia no sector, tendo dirixido hoteis e resorts en España e Brasil. Comenzou a sua carreira profisional como recepcionista e comercial para Galicia e Portugal.\n15 min con Laureano\nOrlando Fontán Aboy\nHOSTALARÍA, TURISMO E RESTAURACIÓN\nTécnico especialista en Hostalaría e Turismo, diplomado en Ciencias Empresariais e posgrao en Dirección e Xestión de Empresas Turísticas. Ten máis de 15 anos de experiencia como xestor e consultor de empresas de hostalaría e máis de 10 anos como formador en especialidades relacionadas coa restauración e a hostalaría.\n15 min con Orlando\nAna Isabel Suárez Blanco\nLicenciada en Psicoloxía, con ampla experiencia no ámbito da consultoría de recursos humanos.\nActualmente , Directora de Recursos Humanos en Deltacargo, empresa que ofrece un servizo de transporte e loxística integral para todo tipo de sectores.\n15 min con Ana\nMarisa Casais Laíño\nATENCIÓN AO CLIENTE E LOXÍSTICA DE ALMACÉN\nTen 15 anos de experiencia na atención ao cliente, venda de cociñas e deseño de interiores e 10 anos na xestión de almacéns. Ademais é formadora en cursos de organización e xestión de almacéns, vendas e atención ao cliente.\n15 min con Marisa\n© Talentia 2018 | Concello de Santiago de Compostela | Concellaría de Igualdade, Desenvolvemento Económico e Turismo\nSi continua navegando, consideramos que acepta o seu uso. Pode obter Máis información sobre a nosa Política de privacidade. Aceptar


A ciberdelincuencia aumenta na provincia nun 105% - Canal Rías Baixas\nPONTEVEDRA> Aumenta a ciberdelincuencia na provincia. Así o anunciou esta mañá a subdelegada do Goberno tras presidir a Xunta Provincial de Seguridade. En 2019 os delitos a través de internet medraron nun 80%. A maioría deles prodúcense fora do territorio nacional. De aí a dificultade para resolvelos.\nAs estafas por Internet aumentaron no 2019 nun 105% na provincia de Pontevedra. Este foi un dos datos analizados esta mañá na Xunta Provincial de Seguridade. En canto a outros ciberdelitos, os datos creceron tamén nun 80%. A subdelegada do Goberno asegurou que cada vez que se poñen máis recursos para reducir estes fraudes e incidiu na necesidade de mellorar as cifras.\nA meirande parte dos ciberdelitos prodúcense fora do noso país. Algo que complica o traballo dos corpos e forzas de seguridade neste ámbito.\nNa Xunta Provincial de Seguridade falouse tamén dos roubos con violencia en vivendas. Uns datos que no 2019 rexistraron unha baixada do 8% respecto ao ano anterior. A subdelegada do Goberno fixo fincapé na taxa de criminalidade na provincia. A cal sitúase en 26 infraccións por cada mil habitantes.\nPor último, Maica Larriba fixo balance dos casos activos de violencia de xénero na provincia. En total, este dato ascende ata os 1095. Deles, 3 contan con risco extremo e 7 con risco alto.\nroubos con violencia\nArtigo anteriorO Museo de Pontevedra repasa a traxectoria vital e artística de Leopoldo Nóvoa\nSeguinte artigoO concello de Boiro crea unha bolsa de voluntarios para Protección Civil\nOrbil agasalla con libros aos nenos hospitalizados


ARXENTINA (e III): O ELO MÁIS FEBLE DA DÉBEDA - Tempos Dixital\nHomeOutrosARXENTINA (e III): O ELO MÁIS FEBLE DA DÉBEDA\nDende o golpe militar do 76 a decembro de 2020, Arxentina desembolsou en servizos de débeda (amortizacións e xuros) a astronómica cifra de 685.000 millóns de dólares, o que supón multiplicar por 83 o que debía o país en 1975 (7.875 millóns), sen que iso poidese impedir que neste ano 2021 deba 39 veces máis do que debía o primeiro ano da ditadura. A maior parte dese desembolso (un 80%) foi parar aos grandes bancos internacionais, especialmente estadounidenses.\nVelaí a grande estafa das débedas externas. Como ben afirma Eric Toussaint, “Arxentina demostra ata o extremo o carácter vicioso e infernal do endebedamento do Terceiro Mundo (e da periferia en xeral)” (“La bolsa o la vida. Las finanzas contra los pueblos”. Eric Touissant. Editorial Tercera Prensa) “Os pagos da debeda arxentina foron e seguen sendo un formidable mecanismo de transferencia de riqueza producida polos asalariados cara os donos do capital (sexan arxentinos ou residentes dos países máis industrializados, comezando por Estados Unidos e Europa occidental)”.\nArxentina durante todos estes anos tivo que destinar unha parte cada vez maior dos seus ingresos fiscais (orzamentos) ao reembolso dos servizos da débeda (amortizacións e xuros). Neste ano 2021, o seu goberno destina ao pago dos servicios da débeda 3.861 millóns de pesos, o que supón o 65% dos seus ingresos correentes (6.030 millóns de pesos)\nActualmente, ese país sudamericano pasa por unha grande recesión que o Banco Mundial califica como unha das maiores da súa historia (?), cunha caida do PIB estimada do 5,2%, unha inflación do 40%, unha taxa oficial de desemprego do 12%, que ascende ao 20% entre a poboación moza. A situación agocha un elevadísimo nivel de desigualdade e pobreza (40,9%) que afecta con dureza á infancia (56,3%) e que coloca a un 10,5% da poboación nunha situación de indixencia. Manten tamén uns elevados índeces de mortalidade especialmente entre as mulleres (7,6%).\nPero o grande problema macroeconómico de Arxentina segue sendo a débeda, que comeza a súa escalada, como xa dixemos, na época da ditadura militar. Como explicalo? En primeiro lugar os elevados tipos de xuro (case sempre en valores superiores ao 10% e algúns anos rondando o 20%) que Arxentina tivo que pagar sempre polos seus bonos, xustificados polo FMI como necesarios para rebaixar unha inflación incontrolada, pero que ademais de encarecer os desembolsos (os servicios da débeda), favoreceron a especulación. Nesa especulación participaron e siguen participando os capitalistas arxentinos con diñeiros que previamente sacan do seu propio país (“fuga de capitais”). Segundo os estudios máis serios, esas fugas ascenderon a 277.800 millóns de dólares entre os anos 1976 e 2015, tendo como destino tanto os bancos occidentais como os paraísos fiscais.\nOutra das claves estivo na decisión adoptada no seu día polo goberno de Alfonsín (1983/89), e que xa sinalamos nestas páxinas (https://temposdixital.gal/outros/arxentina-ii-as-suspensions-de-pagos/) de asumir as debedas privadas das grandes empresas e bancos arxentinos (filiais de multinacionais) como débeda pública. Unha débeda privada calculada nun monto superior aos 14.000 millóns de dólares que se sumou ao conxunto da débeda.\nAo tempo que medraban os pasivos, ían disminuindo os seus activos públicos incrementando así a balanza negativa, os déficits de capital. Dous casos foron especialmente rechamantes: o de YPF (Yacimientos Petrolíferos Fiscais) e AA (Aerolineas Argentinas), non so pola súa relevancia na economía do país, tamén polo escandoloso da súa privatización. A pesar de ser empresas que daban beneficios ao Estado, o FMI forzou a súa privatización previo enbededamento e descapitalización (foron utilizadas como garantía de pago da débeda), provocando unha perda estimada en 60.000 millóns de dólares.\nArxentina tamén foi esclava da ideoloxía do patrón ouro. Durante mais dunha década (1992-2002), o peso arxentino equiparouse ao dólar, medida xustificada co gallo de controlar a inflación, evitar a fuga de capitais e fomentar aforro interno. Se ben se conseguíu unha importante reducción na inflación, os outros obxectivos resultaron fallidos porque os arxentinos seguiron preferindo o dólar á súa moeda. Isto último provocou á súa vez unha maior fuga de capitais. Aproveitando a paridade das dúas moedas, os arxentinos cambiaban os seus pesos por dólares que logo colocaban no estranxeiro esperando a inevitable reconversión, que lles supoñería importantes ganancias. Moitas veces eses dólares eran utilizados para especular cos bonos da propia deuda nacional, contribuíndo así a que se incrementase o seu monto.\nEn paralelo, esta política monetaria afectou negativamente á economía, que entrou novamente nunha longa recesión cunha caída en termos reais da producción e a renda per cápita practicamente a un terzo do valor anterior, así como da taxa de cobertura comercial, que pasou do 145 ao 80%, disparando o déficit e colaborando a que se incrementase a débeda externa (de 65.500 a 150.000 millóns de dólares). Compre subliñar que nos cinco anos seguintes (2003-2007) tras o abandono da paridade Arxentina tivo crecementos do PIB moi relevantes (8% PIB) cando viña arrastrando crecementos negativos.\nAs razóns políticas que xustifican as medidas anteriormente citadas responden a que os prestamos concedidos a Arxentina foron, e siguen sendo, préstamos condicionados. Para poder dispoñer do financiamento prometido ,os gobernos arxentinos tiveron que aplicar as políticas ditadas polo FMI que se conteñen nos chamados Plans de Axuste Estructural (PAE): austeridade fiscal e reformas estructurais. Contra o que poidera parecer, estas políticas non teñen como obxectivo central o crecemento económico a a creación de emprego nos países que se aplican, senón outro moi distinto: garantir aos acreedores o pago da débeda. Pero estes programas foron un fracaso. A débeda multiplicouse, as economías entraron en recesión e disparáronse as desigualdades e a pobreza. Arxentina foi, e sigue sendo, un paradigma deste fracaso.\nAs evidencias empíricas así o demostran. Por caso, a fortísima caída da producción, os elevadísimos niveis de pobreza e exclusión social, cos/as cativos/as como maiores damnificados; o crecente deterioro do sistema productivo e os servicios públicos, o elevado desemprego e a constante caída dos salarios e da renda per cápita, a debilildade do peso arxentino, a elevadisima inflación, a parálise do investimento e o consumo …. Evidencias de que hoxe por hoxe Arxentina, a pesar dos enormes esforzos realizados, sigue afundida na crise da débeda…. e siguen as fugas de capitais. Para colmo, agora tamén se ve afectada pola pandemia da COVID.19.\nEsperaremos a ver como rematan as polo de agora últimas negociacións sobre a débeda entre o actual goberno arxentino e os acreedores. O, polo de agora, último tempo do eterno “partido da débeda”.\n“Non chores por ti Arxentina……”\nARXENTIA (II): AS SUPENSIÓNS DE PAGOS


Vieiros: Galiza Hoxe - Un desaparecido no incendio dun mercante fronte a Vilagarcía\nRescatan 21 tripulantes\nUn desaparecido no incendio dun mercante fronte a Vilagarcía\nO barco chipriota, con tripulación filipina e capitán grego, fixo petición de auxilio durante a madrugada do domingo para o luns.\nRedacción / Europa Press - 09:45 15/12/2008\nTags: incendio mercante naufraxio\nUn total de 21 tripulantes foron rescatados tras incendiarse un mercante chipriota fronte ás costas de Vilagarcía de Arousa, informándose de que un mariñeiro permanece desaparecido e está sendo buscado por efectivos de Salvamento Marítimo.\nÁs 3h56 horas recibiuse o aviso de que estaba a arder o mercante Doxa e que a tripulación abandonara a embarcación en balsas salvavidas, informou Salvamento Marítimo a Europa Press. Unha embarcación do Servizo de Vixilancia Aduaneira rescatou 21 tripulantes, que se atopan ben.\nNos labores de extinción das lapas traballaron os buques 'María Pita' e 'Sebastián de Ocampo'. Ademais, o operativo de busca do tripulante desaparecido está integrado polo helicóptero da Xunta 'Pesca 1', e as embarcacións 'Don Inda' e 'Salvamar Sargadelos', segundo precisou Salvamento, ás que se sumou outra de Protección Civil de Boiro.\nMembros de Protección Civil de Vilagarcía evacuaron catro tripulantes con problemas respiratorios, un con queimaduras e a dous leváronos á Autoridade Portuaria, mentres que outros dous foron atendidos no punto.


O bo traballo dos voluntarios de Protección Civil en prevención e intervencións en emerxencias - Noticias del Morrazo\nInicio Cangas O bo traballo dos voluntarios de Protección Civil en prevención e intervencións...\nO bo traballo dos voluntarios de Protección Civil en prevención e intervencións en emerxencias\nOs voluntarios co Alcalde e o director xeral de Emerxencias.\nA AVPC conta cunha trintena de efectivos que prestan servizo tanto no seu concello como noutros municipios da provincia de Pontevedra\nO director xeral de Emerxencias e Interior, Santiago Villanueva, visitou hoxe as instalacións da Agrupación de Voluntarios de Protección Civil (AVPC) de Cangas, onde destacou o importante traballo que levan a cabo os seus membros tanto nas súas actividades de prevención como na intervención en emerxencias, sendo en moitos casos dos primeiros efectivos en chegar ao lugar do incidente.\nNa visita estivo acompañado polo alcalde de Cangas, Xosé Manuel Pazos, e tivo a oportunidade de coñecer as demandas dos voluntarios desta AVPC, que na actualidade conta cunha trintena de integrantes. Trátase dunha das 43 agrupacións que integran a rede de voluntariado de Protección Civil da provincia de Pontevedra, así como das 233 que prestan servizo en toda Galicia.\nSantiago Villanueva incidiu no apoio que prestan as agrupacións para reforzar os servizos de emerxencias. Así, no caso de Cangas, os voluntarios da AVPC cooperan cos servizos profesionais na atención ás emerxencias que se produzan no concello. Tamén colaboran, tanto en Cangas como noutros municipios da provincia de Pontevedra, en operativos de carácter preventivo.\nAdemais, participan en velar pola seguridade dos eventos previstos no concello e levan acabo unha importante labor de concienciación a través da organización de xornadas de sensibilización e formativas en centros educativos e entidades sociais do municipio.\nO director xeral de Emerxencias e Interior destacou o traballo altruísta que realizan cada día os voluntarios de Protección Civil para mellorar a seguridade da cidadanía. Neste sentido, sinalou a importancia da colaboración da Xunta cos concellos para que as agrupacións conten co equipamento e os recursos necesarios que lles permitan realizar as súas funcións con eficacia e seguridade.\nArtículo anteriorSuspendidas las clases en todos los centros educativos por el coronavirus\nArtículo siguienteFandiño quere recuperar o vial dende O Viso ata O Hío\nAdxudicadas as obras para mellorar a seguridade do vial Viso- O Hío por case...\nLa alcaldesa de Cangas cesa a dous concelleiros do PSdeG pola desfeita de Rodeira\nCangas seguirá con franjas horarias porque no cumple los requisitos de...


SONOTA SAINTS – PHAETON (Galego)\nRangers Gold prata bronce sonota\nClase: mercenario, segundo Gran Chambelán do Pontífice e xefe do Exército do Santuario.\nData de nacemento: Descoñecido\nBlood Group: Descoñecido\nORIXE: A aparición descoñecida en The Anime: Episodio 16 (Saga del Santuario) tamén aparece no episodio 70 e en varios episodios do PERIODO PRE-ORO SANT. / TD>\nOficial Phaeton (パエト パエト – Paeton) de persoal ou pedidos (パエト パエト 参謀, Paeton Sanbō, Oficial Phaeton) é o subordinado / asistente / tenente de Gigas (参谋 – oficial auxiliar, oficial Asesoramento ou oficial en xaponés) o oficial de orde principal. Coa derrota de Gigas, Phaeton convértese no novo xefe do persoal do Santuario. Este personaxe existe só no anime.\nEtimoloxía do nome:\nAo transcribir o nome do carácter de xaponés ao noso alfabeto, temos Piton, Paeton ou Phaeton. Este nome realmente existe en inglés, pero é coñecido moi pouco e non pertence a ningunha persoa, real ou ficticia, excepcional.\nAlgunhas persoas suxiren que o seu nome provén de Phaethon, hai dous personaxes no Mitos gregos que teñen ese nome, o fillo imprudente do deus Helios eo gardián do templo de Afrodita … Outros queren crer que é Faeton, porque a pronunciación do nome está sempre con “F” e non ” P “. Ademais, nada nos permite relacionarnos coa orde oficial do santuario cun carácter tan específico da mitoloxía grega. Pódese referirse á serpe mitológica Python, asasinada polo Apollo Deus, porque o seu nome de inglés, Python, pode pronunciarse como “Paithan” (segundo o Dicionario de Oxford English), achegándose á forma xaponesa.\nPhaeton non ten técnica e parece ser capaz de combater a corpo a corpo. O seu breve duelo con Shaina ao final da batalla de 12 casas mostra que, aínda que non sexa tan poderoso como un santo de prata, aínda é capaz de ferir.\nfanart de Jerome Aciequie (Francia)\nPhaeton preséntase como o O brazo dereito das gigas, a cabeza do persoal do santuario. Inicialmente, o seu papel redúcese a discutir as ordes que o pontífice transmitiu ou discute os plans lanzados para recuperar o pano de ouro de Sagitário. Gigas é vítima dunha longa serie de fracasos que o levan a abandonar a súa posición, entón asume Phaeton.\nComo servo de gigas, Phaeton é obedecido e medo. Cando accedes ao primeiro título de Gran Chambelán do Pontífice, levará maior seguridade en si mesmo, adquirindo un aire superior. Non obstante, non ten moito discernimento, el envía a Xapón a Marín a matar ao seu discípulo Seiya. Shaina cumpriría esa misión moito mellor.\nparticularidades de anuncios:\nAlgúns detalles do traxe Oficial Phaeton, especialmente o casco, recórdanos algunha criatura grotesca, como a serpe de Python na mitoloxía grega.\nningún en particular.\nTamén chamado Delfine, Python era un dragón feminino que gardaba o antigo oráculo de Temis ou Gaia en Pito, Pero tamén arrasou a rexión, matando bandadas e pastores, devastaron a fértil chaira de Crissa e facendo presas de pánico ás ninfas. Python moveuse, na orde de Hera, nunha tenaz persecución de Leto cando estaba embarazada de Apolo e Artemis. O fillo de Leto, coas súas frechas precisas, a eliminou en vinganza pola morte da súa nai.\nNa mitoloxía grega Faetón é considerada como o fillo de Helios (o sol) eo escalado mortal, que tiña enganou ao seu marido, o rei Mérope. O mozo Faeton era consciente da súa orixe divina, pero as dúbidas persistiron na súa mente e comezaron a procura da residencia de residuos de Helios para confirmar a súa filiación. Helios recibe Faeton con alegría e comprométese a cumprir calquera dos seus desexos, xurou sobre a lagoa de Stygian. Faeton quería conducir por un día o carruaje de sol para garantir a súa liñaxe.Helios non puido evadir a súa promesa e deulle o coche con mala gana, dándolle recomendacións debido á impetuosidade dos cabalos. Faeton voou, pero rápidamente perdeu o control do coche, e despois o sol que o vehículo transportado comezou a afundir o mundo enteiro, destruíndo cidades e rasgando os ceos. Zeus, alarmado pola devastación, golpeou a Jaeton disparando o seu raio e logo detivo os incendios, mentres que o corpo da moza caeu no río Eridanus. Posteriormente, Helios negouse a conducir o seu coche, cheo de resentimento cara a Zeus, pero aínda terminou máis tarde para retomar a súa tarefa.\nTeña en conta que o Phaeton of Mitology é máis coñecido a través da metamorfose de Ovidio, que narra a historia moi completa da morte do mozo. É probable que os guionistas do anime escoller un nome mitolóxico sen tentar referirse a nada, porque non hai relación entre este personaxe e o mito Phaeton.\ndurante a batalla Das 12 casas, Phaeton presenta unha cicatriz que atravesa o ollo esquerdo que non tiña antes.\nO substituto de gigas é un personaxe que parece “malo”, pero difire, con todo, moito. Phaeton parece non ter unha verdadeira ambición e, de feito, o papel que cae é unha tarefa ingrata para el, especialmente porque as repetidas fallas de gigas puxeron o pontífice en mal disposición, o que destaca moito a Phaeton. É probable que isto preferise quedarse no lugar por moito tempo, o que o conferiu pero sen demasiada responsabilidade. Tamén está furioso por perder toda a vantaxe cando se enfronta a Shaina na batalla do santuario.


Miranda asiste ao Consejo General de la Ciudadanía Española en el Exterior (CGCEE), que comeza hoxe en Madrid audio\nO secretario xeral da Emigración, Antonio Rodríguez Miranda, desprazouse a Madrid para asistir ao Consejo General da Ciudadanía Española en el Exterior (CGCEE), que se celebra hoxe e mañá no céntrico hotel Courtyard Marriott Madrid Princesa e que reúne a representantes de todas as comunidades autónomas, entre outras autoridades. O responsable autonómico fará unha intervención na sesión que terá lugar mañá. Máis información\nMiranda traslada aos galegos e galegas do Reino Unido o respaldo e a cercanía da comunidade galega ante a incerteza xerada polo Brexit audio\nO secretario xeral da Emigración participou na tradicional romaría organizada polo Centro Galego da capital británica, que congrega cada ano arredor de dous milleiros de asistentes. O popular evento tivo como escenario o Colexio Cañada Blanch, no que o galego, que está implantado como materia optativa na ESO e Bacharelato, é a cuarta lingua máis estudada. É o país de Europa no que máis crece a tendencia ao retorno e o segundo en cifras absolutas... Máis información\nArredor de 4.160 familias galegas poderán beneficiarse dunha nova convocatoria de axudas para o alugueiro dotada con 15M€ audio\nFeijóo indica que está supeditada ao efectivo financiamento destas por parte do Ministerio de Fomento. Afirmou que se establecerán dúas modalidades de axuda, a primeira dirixida a toda a poboación con carácter xeral e a segunda dirixida especificamente aos mozos e mozas menores de 35 anos. Salienta que segundo a situación da persoa solicitante a contía das axudas será de ata o 40% con carácter xeral e de ata o 50% no caso das e dos menores de 35... Máis información\nAs Bolsas Excelencia Mocidade Exterior reciben na súa segunda convocatoria máis de 350 solicitudes de mozas e mozos galegos residentes no estranxeiro audio\nUnha terceira parte das peticións, 117, proveñen de Venezuela, outras 66 proceden da Arxentina, 40 do Brasil, 34 do Uruguai e 22 do Reino Unido. Outras 185 persoas iniciaron o proceso de tramitación sen chegar a concluílo por diferentes motivos. A idade media das e dos solicitantes é de 30 anos, pero o grupo máis numeroso é o de 28 anos, e máis do 60 % son mulleres. As Bolsas Excelencia Mocidade Exterior (BEME), o programa pioneiro da... Máis información\nMiranda recibe aos 149 emigrantes galegos e galegas participantes no programa “Reencontros na Casa” audio\nO secretario xeral da Emigración acudiu aos aeroportos de Lavacolla e Alvedro para dar a benvida ás e aos primeiros beneficiarios, que chegaron esta mañá desde A Arxentina, Uruguai e Venezuela. A media de idade dos usuarios e usuarias desta nova convocatoria do programa roza os 78 anos, sendo os máis vellos os de Cuba e os máis novos, os do país andino. O secretario xeral da Emigración, Antonio Rodríguez Miranda, recibiu esta mañá nos... Máis información\nMiranda amosa o seu apoio á nova directiva do Centro Galego de Zug e anímaa a continuar coa súa intensa actividade audio\nO secretario xeral da Emigración reuniuse coa presidenta de A Nosa Terra, Manuela Fernández Ribero, unha das entidades máis numerosas do país helvético. O secretario xeral da Emigración, Antonio Rodríguez Miranda, quixo amosar persoalmente o seu apoio ao Centro Galego A Nosa Terra de Zug na súa nova andaina. O responsable autonómico trasladou á súa recentemente elixida presidenta, Manuela Fernández Ribero, e á unha das vogais, Lucía Domínguez,... Máis información\nA Estratexia Retorna 2020 viaxa de Chile á Arxentina a través do curso sobre “Management del emprendimiento con success” audio\nO consultor internacional, docente universitario e conferenciante Javier Balbín impartirá as sesións formativas desde hoxe ata o mércores no Centro Gallego de Rosario. Ao longo das tres xornadas abórdanse temas como “Aprender, aterrizar las ideas”, “Introducción al gran mundo del marketing” e “Salir al exterior... quizás una experiencia en Galicia”. A Estratexia Retorna vén de retornar á Arxentina a través do curso sobre Management del... Máis información\nMiranda pon aos galegos e galegas do País Vasco como exemplo de equilibrio entre a integración e a conservación da identidade audio\nO secretario xeral da Emigración participa na celebración do Día de Galicia en Euskadi, organizado pola Irmandade de centros do País Vasco. O secretario xeral da Emigración, Antonio Rodríguez Miranda, puxo esta mañá ás galegas e aos galegos do País Vasco como exemplo do equilibrio entre a integración de todas e todos os emigrantes espallados polo mundo, que supera o medio millón, nos seus países de destino, e a conservación da súa identidade. O... Máis información\nMiranda recibe ao presidente da Casa de Galicia en Valladolid na súa viaxe anual á comunidade, na que participou medio cento de socias e socios audio\nO secretario xeral da Emigración, Antonio Rodríguez Miranda, recibiu ao presidente da Casa de Galicia en Valladolid, Antonio Barbosa, co que mantivo un breve encontro durante a viaxe que realiza a entidade galega na capital castelá todos os anos, de seis días de duración. A excursión, á que asistiu medio cento de socias e socios do centro, centrou este ano o seu percorrido na provincia da Coruña. Santo André de Teixido, A Coruña, Cee, Fisterra... Máis información\nMiranda renova o seu compromiso coas e cos galegos retornados na súa visita á oficina da Federación de Venezolanos en Galicia en Vigo audio\nA Secretaría Xeral da Emigración mantén un convenio coa entidade de 35.000 euros, que garante o servizo gratuíto de información e asesoramento. Entre as dúas oficinas fixas e a móbil, a Federación de Venezolanos en Galicia atendeu nos primeiros cinco meses do ano máis de 700 consultas. A Secretaría Xeral da Emigración vén de renovar o seu compromiso coas galegas e os galegos retornados de Venezuela a través do convenio que mantén coa Federación... Máis información


Terrorismo de Estado - Wikipedia, a enciclopedia libre\nO terrorismo de Estado consiste na utilización por parte dun goberno de métodos ilexítimos orientados a inducir o medo nunha poboación civil determinada para alcanzar os seus obxectivos sociais, políticos ou militares, ou fomentar comportamentos que doutra forma non se producirían.\nCaveiras de vítimas de terrorismo de estado durante a ditadura de Pol Pot en Camboxa\nHabitualmente, tense considerado que o terrorismo de Estado adquire unha ou varias das formas seguintes:\nUso da coacción ou persecución ilexítima, o secuestro, a tortura, o asasinato ou execución extraxudicial utilizando recursos policiais, parapoliciales ou paramilitares.\nCreación, normalmente en segredo, de organizacións terroristas clandestinas convencionais -reais ou simuladas-, apoio ás mesmas ou neglixencia deliberada na súa persecución. Ás veces, estas organizacións preséntanse como extremistas das forzas opositoras, o que outorga maior xustificación aos seus promotores de cara á opinión pública.\nInstrución ou indución á tropa propia para que actúe de tal xeito que cause terror na poboación civil do inimigo, ou a negativa a introducir medidas que limiten ou persigan tales accións. A Escola das Américas (escola do exército de EEUU) foi criticada porque en devandita institución adestráronse numerosos militares latinoamericanos, incluíndo entre eles a posteriores membros ou organizadores de escuadróns da morte.\nRealización aberta de operacións militares co mesmo obxectivo, que se adoitan denominar "encamiñadas a romper a moral do inimigo", normalmente mediante o uso de Armas estratéxicas ou outro armamento cuxas características produzan un grave estado de inseguridade e temor na poboación civil. Actualmente, estas operacións enmascáranse con frecuencia aducindo que se trata de danos colaterais de ataques realizados contra obxectivos militares lexítimos cuxa relevancia, con todo, resulta ser insignificante en comparación co dano ou pavor sufrido pola poboación civil.\nCreación dunha política de emigración que impida á propia poboación o abandono do país, baixo pena de prisión ou morte. Esta foi a política do chamado bloque socialista durante a guerra fría e da Unión Soviética desde os anos 1920.\nNo ámbito da filosofía política existe certa polémica con respecto a que constitúe actos de terrorismo de Estado e que non. Por exemplo, argumentouse que os bombardeos sistemáticos "de alfombra" sobre cidades alemás e xaponesas durante a II Guerra Mundial por parte da aviación británica e norteamericana, do mesmo xeito que os bombardeos alemáns contra Londres e outras cidades, poderían caber dentro da definición de terrorismo de Estado, pero non adoitan ser considerados como tales.\nTamén se chegou a considerar que as organizacións secretas financiadas polo estado e sen control democrático dos cidadáns, entre elas a CIA, o KGB, o Mossad, o O MI5 e O MI6 de Inglaterra, o Grupo COLINA do Perú, o DGSE de Francia, o BND de Alemaña, o SIS de Portugal, o SISMI de Italia e outras, participaron ou participan de sabotaxes, asasinatos extraxudiciais, atentados e inclusive no financiamento e adestramento de grupos que se dispoñen a facer ese tipo de actividades. Argumentouse que ese foi o tipo de apoio que se lle prestou durante a guerra soviética en Afganistán a grupos islámicos (incluíndo a personalidades como Osama bin Laden) e a a Contra nicaraguana. Segundo ese razoamento, moitos dos organismos e axencias de intelixencia serían, pois, organizacións terroristas dirixidas polo estado.\nLa Operación Cóndor. El Terrorismo De Estado De Alcance Transnacional\nTraído desde "https://gl.wikipedia.org/w/index.php?title=Terrorismo_de_Estado&oldid=5134188"\nÚltima edición o 1 de maio de 2019 ás 12:09\nA última edición desta páxina foi o 1 de maio de 2019 ás 12:09.


As imaxes non filmadas de Chévere\nEn Eroski Paraíso, a obra, Chévere acompañaba a Alex na rodaxe dun filme sobre os seus pais, no que a cámara estaba ausente. Tres anos despois, chegan ás pantallas o documental que a cineasta faría. Así semella presentarse Eroski Paraíso, o filme, adaptación dunha das pezas teatrais máis celebradas dos últimos anos.\nPreestrea de Eroski Paraíso no Auditorio da Galiza (Cineuropa)\nIrene Pin 19:37 do 25 de novembro de 2019\nComezou a facerse habitual escoitar, á saída das obras de Chévere, que de seguir así rematariamos por mirar só a pantalla. O momento, en certo modo, chegou. A adaptación cinematográfica de Eroski Paraíso, que está a piques de chegar aos cinemas, preestreouse o pasado domingo 24 de novembro no Auditorio da Galiza, dentro do Cineuropa.\nJorge Coira e Jesús Ron asinan unha adaptación cinematográfica que mantén a profunda radiografía social que caracteriza o teatro de Chévere, nunha metáfora da sociedade dos últimos anos que, como insinúa Alex no filme, foxe de ser «pedante» para provocar a reflexión ao máis puro estilo Chévere —como poderiamos batizalo xa. A adaptación trasládanos, deste xeito, as imaxes que na obra intuímos para a cámara invisíbel da cineasta que a protagoniza, Alex, que pretende filmar un documental sobre seus pais, na discoteca onde se coñeceron, o Paraíso, hoxe reconvertido nun Eroski.\nSe traducir o traballo doutra persoa é sempre complexo, máis aínda cando gozou do éxito de público e crítica. Con todo, Jorge Coira resolve o desafío de trasladar ao cinema un filme que xa nun inicio fóra pensado como curtametraxe, e que completa deste xeito unha viaxe de ida e volta ao audiovisual, medio que atravesa cunha fonda pegada boa parte dos textos de Xesús Ron. «A obra xa tiña moito de cinema», comenta o actor Miguel de Lira no coloquio posterior á proxección en Compostela. Así, tamén era coherente que a adaptación «teña algo de teatral», completa Patricia de Lorenzo, co que a actriz e xestora de Chévere admite sentirse moi contenta.\nNo entanto, Coira non renuncia ao uso de «estratexias propias do audiovisual», di. Localizacións exteriores, o uso de pantallas múltiples, con reminiscencias doutros traballos da compañía, como a recente Curva España ou as animacións, son algúns exemplos, mais respectando o estilo do teatro documental que, levado ao cinema, desemboca nunha peza de falso documental camuflado de metaficción, no que a naturalidade das intérpretes, alén do tema do desarraigo, fai xirar o espectáculo —esta vez cinematográfico— sobre o eixo que dá título a un dos seus capítulos: «Representar non é reconstruír».\n«A obra tivo o seu percorrido. Pero o filme», di Lira, «é eterno». «Por iso o fixemos», brinca.\nchévere jorge coira eroski paraíso jesús ron\nTres olladas á vida de Antonio Fraguas


O referendo do 78 contado ás novas xeracións - Manuel Veiga Taboada - Sermos Galiza - Diario de intereses galegos\n02 Decembro 2018 09:52 h.\nHai poucos días, unha xornalista fíxome varias preguntas sobre o referendo da Constitución e sobre o ambiente daquela época. Conteille algunhas anécdotas. Por exemplo, como ao final da festa dalgunha parroquia rematabamos todos cantando o himno galego, moitos incluso co puño erguido, e sen que viñese moi a conto. Lembreille a cara que puñan moitas mulleres, criadas nun ambiente relixioso, cando pasaban ao lado dun quiosco de prensa no que estaban expostas máis dunha ducia de portadas de revistas pornográficas (daquelas a chegada da pornografía considerábase parte do novo ambiente de liberdades). E describinlle o que sentiamos algúns mozos “de provincias”, que estudabamos en Madrid, cando percorriamos aquelas rúas tan anchas, manifestándonos por calquera motivo. Faleille tamén de como por toda Galiza se comezaron a convocar conferencias para falar, con toda liberdade, da nosa historia.\nChegado un momento, a xornalista, que parecía comprender ben o ambiente que lle describía, adiantouse e díxome: “Votaches “si”, claro?”.\nDecateime, ao instante, de que se viña de producir unha desconexión. Informeina de que o meu voto fora negativo. E tocábame explicalo. A pesar de que a conversa era telefónica, percibía ben a cara de estrañeza que se lle puxera á xornalista.\nDecateime, ao instante, de que se viña de producir unha desconexión. Informeina de que o meu voto fora negativo\nDíxenlle entón que, a pesar de todo o que gañaramos en liberdade, unha parte da miña xeración vía cousas que non lle gustaban. Parecíanos un cambio insuficiente. Os xuíces do Tribunal de Orde Público pasaran directamente ao Supremo e á Audiencia Nacional. Lembreille, buscando apoio ao meu argumento, que as consecuencias desa continuidade estabamos a percibilas ben hoxe. Non obstante, pareceume que a xornalista perdera a sintonía comigo. Tamén lle dixen que a prensa daqueles días falaba, cando menos unha vez ao mes, de “ruído de sables”. O exército tivera unha influencia importante na redacción definitiva do texto constitucional, sobre todo no que concernía ás autonomías. De feito, recordeille que, poucos anos despois, o 23 de febreiro de 1981, producírase un intento de golpe de Estado. E non foi só a asonada de Tejero. As imaxes dos tanques percorrendo as rúas de Valencia marcaron un antes e un despois. A liberdade encolleuse, o medo –non como o de antes, pero un medo real– percorreu a todos os militantes e partidos nacionalistas e de esquerdas.\nA xornalista non me volveu falar no mesmo ton. Creo que xa estaba desexando rematar a conversa. E eu quedei pensativo.\nDicir que o Réxime do 78 é un franquismo sen Franco, paréceme unha boutade. As diferenzas coa ditadura son máis que evidentes. Pero ocultar que a democracia que veu tiña, e ten, uns límites claros, non decididos en ningunha votación, e que unha parte do Réxime do 78 –unha parte, non todo– é fillo directo da ditadura, paréceme igual de evidente.\nE non foi só un problema dos militares ou dos xuíces franquistas. Vou lembrar só un detalle. Creo que o contou hai bastantes anos Ceferino Díaz, nun artigo. Para as primeiras eleccións de 1977, o PSG celebrou un mitin masivo na Coruña. Un membro desta forza falou entón con Ramón Piñeiro en ton optimista. Piñeiro, mellor informado, non estivo de acordo, díxolle, entre outras cousas, que aínda faltaba a influencia da Televisión. En efecto, o PSOE, que apenas tivera asistentes ao seu mitin, arrasou os socialistas galegos.\nA xornalista non me volveu falar no mesmo ton. Creo que xa estaba desexando rematar a conversa\nEstou seguro de que, se falásemos en privado cun constitucionalista da época, con algún membro dos servizos de seguridade ou con xente similar, recoñecería, sen pudor, os límites que se lle impuxeron ás nacentes liberdades. E dirán, ademais, que é lóxico e que calquera outro réxime, nunha situación así, trataría de facer o mesmo.\nNon o dubido. A historia poucas veces dá motivos para o optimismo. Pero o que non deberían é de facernos cegos. Que os tanques en Valencia saíron é un feito. Que non se permitiu a equiparación legal do galego co castelán, como aprobara por unanimidade o Parlamento galego, é outro feito. O coñecemento do galego segue sendo voluntario, mentres que o do castelán é obrigatorio, o que nos coloca os galego falantes nunha situación de desvantaxe permanente ante calquera funcionario ou entidade privada que se negue a atendernos.\nPolo tanto, non nos poden dicir que a democracia que temos hoxe é unha obra exclusiva da soberanía popular. Votamos e está moi ben. Pero tamén hai quen segue tendo “dereito a decidir”, sen pasar nunca polas urnas.\nmanuel-veiga ramon-pineiro constitucion-de-1978 Ceferino Díaz